***OBRAZLOŽENJE UZ***

***PRIJEDLOG I. IZMJENA I DOPUNA***

***PRORAČUNA GRADA DELNICA ZA 2022. GODINU***

Proračun Grada Delnica za 2022. godinu i projekcija za 2023. i 2024. godinu donijeti su 13. prosinca 2021. godine kojim je utvrđena visina sredstava za financiranje rashoda i izdataka na razini Grada .

Zakonom o proračunu (NN 144/21), predviđeno je da se tijekom proračunske godine može izvršiti novo uravnoteženje Proračuna putem izmjena i dopuna prema postupku za donošenje Proračuna.

Potreba za uravnoteženjem Proračuna Grada Delnica za 2022. godinu ukazala se zbog promjena u strukturi prihoda i rashoda:

PRIHODI:

* Usklađenje prihoda od pomoći sukladno prijavljenim projektima, odnosno korekcija za projekte koji nisu provedeni ili se još ne znaju rezultati natječaja te natječaji za koje smo dobili sredstva (Državni proračun projekt Kino Radnički dom, Pametni grad, Smart bike, PGŽ -Tržnica, Kamenita Sajmišna, projektna dok. K1…)
* Prihodi od upravnih i administrativnih pristojbi – korekcija prihoda kod proračunskih korisnika s obzirom na preneseni rezultat poslovanja
* Prihodi od prodaje proizvoda i robe te pruženih usluga i prihodi od donacija – donacije za „Švicarce“ od Komunalca preko Ministarstva regionalnog razvoja
* Prihode od prodaje nefinancijske imovine – donacija zemljišta APN-u za izgradnju POS-ovih stanova (knjiži se prihod i rashod kada se radi o donaciji nefinancijske imovine)

**ODJEL GRADSKE UPRAVE ZA FINACIJE I PROJEKTE**

**Gradska uprava**

* **Program *Gradska uprava*** – povećanje programa u iznosu od 226.000,00 kn.

Kod aktivnosti *Redovna djelatnost* plan je povećan za 198.000,00 kn. Povećanje aktivnosti vidljivo je na stavkama*, Naknade za bolest invalidnost i smrtni slučaj*, *Otpremnine* (odlazak u mirovinu djelatnice Davorke Grgurić) te *Seminari* . Stavka *Nagrade* koja se odnosi na jubilarne nagrade smanjena je za 12.000,00 kuna.

* Aktivnost *Rashodi za usluge* - povećanje u iznosu od 37.200,00 kn. Najveće povećanje kod rashoda za usluge vidljivo je kod stavki *Ostale usluge promidžbe i informiranja* +10.000,00 kuna (razlog je veći broj objave oglasa/natječaja), *Usluge odvjetnika i pravnog savjetovanja-paušal* +3.000, 00 kuna (odvjetnica s kojom Grad ima sklopljen ugovor o zastupanju od 01.01.2022. godine u sustavu je PDV-a zbog čega se na dostavljenim računima, a na ugovorenu osnovicu obračunava i PDV), *Troškovi sudskih postupaka* +26.000,00 kuna – odnosi se na pravomoćnu presudu Županijskog suda u Rijeci o ništavosti ugovora o kupoprodaji sklopljen između Općine Delnice i pok. Slavice Petranović, *Ugovori o djelu* +19.000,00 kuna (povećanje na stavci zbog novih troškova usluge testiranja na koronavirus te usluge vještačenja sudskog vještaka šumarske struke), *Ostale računalne usluge* +25.000,00 kuna (razlog povećanja je nadogradnja na novu verziju programa Digitalna arhiva s urudžbenim zapisnikom, povećanje troška službene mrežne stranice Grada – višestruko povećanje obima stranice pa je stoga potrebno povećati prostor najma servera, kao i povećani obim rada na stranici te računovodstvene usluge Infoprojekta - pomoć pri obavljanju knjigovodstvenog poslovanja)… Smanjenje je vidljivo kod stavki *Usluge odvjetnika i pravnog savjetovanja* -17.800,00 kuna, a razlog je taj što su postupci za pokretanje ovrha u procesu te nema potrebe za pokretanjem novih, *Javnobilježničke pristojbe* -10.000,00 kuna, *Usluge banaka* -10.000,00 kuna (Grad Delnice ove godine nije koristio minus po žiro računu pa je time i trošak usluge banaka smanjen) te *Usluge platnog prometa* -5.000,00 kuna.
* *Rashodi za reprezentaciju –* povećanje stavke koja se odnosi na prigodne darove +5.000,00 kuna.
* *Ostali rashodi za redovno poslovanje* – smanjenje u iznosu od 9.000,00 kn odnosi se na stavke *Ostale pristojbe i naknade* -4.000,00 kuna te *Materijal za higijenske potrebe i njegu* -5.000,00 kuna.
* Aktivnost Digitalizacija poslovanja - aplikacije – odnosi se na uslugu izrade aplikacije za kreiranje natječaja te predaju i kontrolu natječajne dokumentacije – prijava na natječaj za javne potrebe.
* **Program *Krediti***

Program je smanjen za 12.000,00 kuna.

Povećanje je vidljivo na stavci *Otplata glavnice primljenih kredita od tuzemnih kreditnih institucija izvan javnog sektora-dugoročnih,* a razlog povećanja je novi kredit “Energetska obnova JR Led lampe” čija otplata glavnice i kamata počinje teći od 31.07.2022. godine. Stavka *Kamate za primljene kredite* smanjena je za 20.000,00 kuna (Grad Delnice ove godine ne koristi minus po računu) dok se stavka *Otplata glavnice primljenih zajmova od državnog proračuna – kratkoročnih* briše iz proračuna.

* **Program *Jačanje gospodarstva***

Smanjenje programa za 80.000,00 kuna. Aktivnost *Subvencije za jačanje gospodarstva* smanjenja je za 30.000,00 kuna dok se aktivnost *Sufinanciranje sanacije fasada briše iz proračuna.* Razlog tih smanjenja je nova aktivnost pod nazivom *Poticanje i razvoj turizma* u programu *Razvoj turizma*.

* **Program *Ostali nespomenuti financijski rashodi***

Nova aktivnost u proračunu pod nazivom *Proračunska pričuva* u iznosu od 50.000,00 kuna odnosi se na nepredviđene rashode. Pod nepredviđenim rashodima podrazumijevaju se rashodi za koje u Proračunu nisu osigurana sredstva ili se tijekom godine pokaže da nisu osigurana dostatna sredstva jer ih pri planiranju Proračuna nije bilo moguće predvidjeti. O utrošku navedenih sredstava odlučuje Gradonačelnik i o tome izvješćuje Gradsko vijeće u okviru polugodišnjeg i godišnjeg izvještaja o izvršenju Proračuna.

**ODJEL GRADSKE UPRAVE ZA KOMUNALNI SUSTAV , IMOVINU, PROMET I ZAŠTITU OKOLIŠA**

**Održavanje komunalne infrastrukture**

**Aktivnost A150118** - Čišćenje cesta i javno prometnih površina - povećana u iznosu od 100.000,00 kn a odnosi se na poslove koje izvršava KTD „Risnjak- Delnice“ d.o.o. na zelenim površinama i to povećani opseg i intenzitet košnje zelenih površina unutar naselja (parkovi, nasadi, zeleni otoci) u Delnicama, Crnom Lugu i Brodu na Kupi, Potok.

**Aktivnost A150108** - Sanacija divljih deponija – aktivnost povećana u iznosu 23.000,00 kn a sadrži sve troškove izvlačenja, prijevoza te odvoza otpada s utvrđenog mjesta divljeg deponija. Prema uočenim potrebama i saznanjima očekivana je veća potreba sanacija divljih deponija

**Aktivnost A150110** - Novogodišnje ukrašavanje – povećana u iznosu od 80.000,00 kn a odnosi se na dodatnu nabavu nove i dijelom uništene dekorativne opreme, time i povećan opseg montaže i demontaže novogodišnje dekoracije.

**Aktivnost A150206** - Sanacija makadam cesta – povećana u iznosu od 70.000,00 kn za sanaciju i održavanje postojećih makadam cesta, a odnose se na popravak vododerina, postojećih fila, propusta, ugradnju i izgradnju novih te druge neophodne radnje. Radovi se vrše temeljem četverogodišnjeg ugovora o održavanju nerazvrstanih cesta na lokacijama Polane te prema Podgori.

**Aktivnost A150237** - Sanacija udarnih rupa na nerazvrstanim cestama – povećana za 50.000,00 kn a odnosi se na sanaciju kolnika i nogostupa u Delnicama, Lučicama, Crnom Lugu i Brodu na Kupi, dodatno Polanama te svim drugim mjestima na teritoriju Grada Delnica, a prema potrebi i stanju nakon zimskog perioda. Radovi se vrše temeljem četverogodišnjeg ugovora o održavanju nerazvrstanih cesta prema Odluci o obavljanju komunalnih djelatnosti na teritoriju Grada Delnica.

**Aktivnost A150242** - Sanacija ceste prema poslovnoj zoni Malo Selo planirana u iznosu od 160.000,00 kn a podrazumijeva postavu habajućeg sloja u visini 4 cm uz potrebne bankine i iskop kanala za oborinsku odvodnju.

**Aktivnost A150241** – Nogostup – spoj Lujzinske i ceste prema B/N/K – smanjenje u iznosu od 120.000,00 kn. Aktivnost će se planirati u proračunu za 2023.godinu

**Aktivnost A150301** - Održavanje javne rasvjete – povećana u iznosu od 143.000,00 kn - prema dosadašnjim iskustvima i uvažavajući sva učinjena proširenja javne rasvjete navedena sredstva potrebna za izmjenu žarulja, oštećenih lampi, popravak stupova ili izmjenu dotrajalih te interpolaciju novih rasvjetnih tijela unutar postojeće mreže. Održavanje se vrši temeljem četverogodišnjeg Ugovora o održavanju javne rasvjete i pripadajućeg troškovnika radova.

**Aktivnost A150303** - Javna rasvjeta, utrošak električne energije – smanjenje u iznosu od 150.000,00 ugradnjom štednih svjetiljki slijedom čega se očekuje ostvarenje u iznosu od 250.000,00 kn

**Aktivnost A150501** - Zimska služba – čišćenje snijega – povećana u iznosu od 546.240,00 kn Aktivnost je vezana na čišćenje svih nerazvrstanih cesta koje su na upravljanju Gradu Delnicama, te odvoz snijega s javnih površina, posipanje i sl. a sve prema nalogu nadležnih službi te odredbama važećih ugovora. Ovu aktivnost sufinanciraju Hrvatske ceste.

**Aktivnost A150236** - Održavanje sportskih objekata i terena - povećana u iznosu od 50.000,00 kn zbog povećanja cijena energenata.

**Objekti u vlasništvu Grada**

Planirano povećanje Programa u iznosu od 279.998,35 kn- odnosi se na radove, usluge i nabavu robe u prostoru bivše Narodne knjižnice i čitaonice te usluge vještačenja i procjene vrijednosti imovine.

**Aktivnost A140110** - Procjena vrijednosti imovine – uvećana za 8.000,00 kn – u svrhu dodatne mogućnosti raspolaganja nekretninama u vlasništvu Grada Delnica (uglavnom se radi o građevinskom zemljištu) a sukladno zakonskim odredbama o potrebno je izvršiti procjenu od strane ovlaštenog procjenitelja.

**Aktivnost A140115** – Uređenje prostora bivše Narodne knjižnice i čitaonice – u iznosu od 271. 998,35 kn uključuje idejno rješenje, planirane radove uređenja prostora za izložbeni prostor svečane kočije, uređenja sanitarnih čvorova, te uređenje dva prostora za iznajmljivanje.

Kapitalna ulaganja – Program 1604

**Kapitalni projekt K160101** – otkup zemljišta za poslovno poduzetničke i stambene zone – povećanje za 50.000,00 kn, a odnosi se na na donaciju zemljišta za izgradnju POS stanova.

**Kapitalni projekt K160201** – ulaganje u objekte u vlasništvu Grada – povećanje u iznosu od 225.000,00 kn, a odnosi se na projekt ugradnje podizne rampe za invalide u zgradi gradske uprave, a koji se planira sufinancirati sredstvima Ministarstva hrvatskih branitelja Republike Hrvatske u iznosu od 150.000,00 kn, dok će se preostali iznos osigurati iz sredstava komunalne naknade.

**Kapitalni projekt K160116** – Manja proširenja JR na području Grada Delnica – povećanje u iznosu od 50.000,00 kn, a odnosi se na nove zahtjeve za proširenjem javne rasvjete. Tijekom proteklih godina vrši se kontinuirano proširenje javne rasvjete u manjim naseljima Grada i to na način da se iskoriste postojeći stupovi električne energije za postavljanje lampi što je znatno jeftinije a zadovoljava potrebe pojedinih sela. Također se na postojeću mrežu dodaju novi stupovi i rasvjetna tijela. U skladu s zakonskom obvezom ugrađuju se LED svjetiljke javne rasvjete koje zadovoljavaju uvjete zaštite okoliša i štednje energije.

**Kapitalni projekt K160427** – izgradnja ceste u poslovnoj zoni K-1 – smanjenje u iznosu od 2.000.000,00 kn obzirom nije bilo raspisanih natječaja za takvu vrstu i izvori financiranja nisu zbog toga ostvareni, projekt nije išao u realizaciju.

**Kapitalni projekt K160430** - Energetska obnova kuglane – smanjenje u iznosu od 1,920.000 kn. Planirat će se stavka u planu proračuna za 2023.godinu.

**Kapitalni projekt K160431** – Izgradnja nove tržnice – povećanje u iznosu od 2.245.000,00 kn. U ovoj godini izvršena je revizija troškovnika te je iznos investicije u skladu sa novim troškovnikom. U stavku je uključen i trošak stručnog nadzora prilikom izgradnje. Projekt će biti sufinanciran sredstvima Ministarstva regionalnog razvoja i fondova EU u iznosu od 950.000,00 kn, sredstvima iz proračuna PGŽ u iznosu od 166.666,67 kn, a ostatak sredstava će se osigurati kreditom.

**Kapitalni projekt K160433** – Izgradnja nogostupa i oborinske odvodnje u Lučicama – povećanje u iznosu od 162.000,00 kn. Obzirom se radovi privode kraju očekuju se računi izvođača u planiranom iznosu

**Kapitalni projekt K160449** – ulica Kamenita i dio Sajmišne – smanjenje u iznosu od 2.600.000 kn. Projektom će biti obuhvaćeno skidanje postojećeg asfaltnog sloja, uklanjanje postojećih i ugradnja novih rubnjaka, popravak postojećih slivnika i izrada novih betonskih slivnika, sanacija oborinske odvodnje, postavljanje novog asfaltnog sloja, uređenje pločnika i izrada horizontalne i vertikalne prometne signalizacije.

**Kapitalni projekt K160466 –** Projekt pametni Grad **–** smanjenje u iznosu od 113.000 knProjektom je predviđena nabava nove digitalne arhive s djelovodnikom, programa Transparentnost, programa evidencije i kolanja računa, 13 Skenera za potrebe djelatnika Gradske uprave, Sustava HRCity - web i mobilna aplikacija sa 7 modula (e-info, e-grad, e-otpad, e-redar, e-vrtić, e-zdravstvo i e-ekologija).

**Kapitalni projekt K160467** – projekt zdravi grad – prevencijom do zdravlja – smanjenje stavke u iznosu od 300.000,00 kn iz razloga jer za projekt neće biti raspisan natječaj u ovoj godini.

**Kapitalni projekt K160474** – Autobusne nadstrešnice – povećanje u iznosu od 20.000,00 kn, a odnosi se na izradu temelja za postavljanje nadstrešnice na mjestu autobusnog stajališta u Malom Selu.

**Kapitalni projekt K160475** – izgradnja doma za psihički bolesne osobe – transfer Ministarstvu – povećanje u iznosu od 1.023.250,83 kn. Projekt je u iznosu od 1.021.175,50 kn bio planiran i u 2023. Godini. Radi se o sredstvima pokojne Janet Majnarich koja prema posljednjoj želji donatorice trebaju biti utrošena na ovu namjenu. Obzirom da je dovršetak gradnje Doma planiran u 2022., sredstva u ukupnom iznosu od 2.044.426,33 kn transferirati će se Ministarstvu u svrhu opremanja Doma.

**Kapitalni projekt K160479** – pokretna traka za sanjkalište Petehovac – smanjenje u iznosu od 900.000,00 kn. Stavka se briše iz proračuna te se dodaje novi projekt K160492.

**Kapitalni projekt K160480** – nabava dječjih igrala i urbane opreme – povećanje u iznosu od 30.000,00 kn, a odnosi se na potrebe povećane obnove i nabave novih igrala na postojećim dječjim igralištima, nabavu nove urbane opreme te uređenju javnih površina.

**Kapitalni projekt K160483** – videonadzor – javne površine – smanjenje u iznosu od 17.500,00 s obzirom na izvršenje.

**Kapitalni projekt K160484** – gradski stadion – smanjenje u iznosu od 500.000,00 kn. Trgovačka društva prijavitelji javni poziv za dodjelu bespovratnih sredstava – ulaganja u razvoj turističkih proizvoda.

**Kapitalni projekt K160485 –** krov zgrade gradske uprave – povećanje u iznosu od 950.000,00 kn. Izrađen je troškovnik radova te je iznos stavke usklađen s istim. Stavka obuhvaća sanaciju pokrova zgrade.

**Kapitalni projekt K160491** – pristupna cesta do doma za starije – nova stavka planira se u iznosu od 200.000,00 kn. Predviđa se uređenje pristupne ceste do doma za Psihički bolesne osobe u Delnicama. Dužina ceste je cca 30m, a predviđa se ugradnja asfalta i izgradnja rubnjaka.

**Kapitalni projekt K160492 –** pokretna traka za sanjkalište - +1.150.000 kn. Projekt postavljanja pokretne trake za sanjkalište u „Rusovim dolcima“ duljine 65 metara obuhvaća pripremu terena širine oko 1,5 metara, postavljanje betonskog šahta za pogonsku stanicu, postavljanje ormara sa strujom kod gornje stanice. Nakon toga slijedi raspoređivanje opreme po trasi i montaža.

**Kapitalni projekt K160493** – nabava opreme za zasnježenje - 582.000 kn. Oprema za zasnježenje sastoji se od dvije mobilne pumpe snage 11 kw i dva Snježna topa Sherpa NPA. Oprema se koristi za zasnježenje staza za nordijsko skijanje i pripreme sportaša. Oprema će se moći preseliti i na na druge lokacije (skakaonice i sanjkališta ) uz minimalne troškove.

**Kapitalni projekt K160494** – digitalizacija kina u radničkom domu – 450.000 kn. Projektom je predviđeno opremanje Radničkog doma profesionalnom kinoprikazivačkom tehnikom kako bi se u njemu mogle održavati filmske projekcije. Predviđeno je opremanje digitalnom opremom koja uključuje digitalni kinoprojektor, digitalni kinoposlužitelj, opremu za zvuk i motorizirano platno

**Kapitalni projekt K160495** – Smart bike -461.000 kn. Projektom je predviđena nabava, Punionica za e-bicikle s 10 postolja i 15 e-bicikla, sedam videokamera s potrebnom opremom za kritične točke na području Grada, aplikacija za informiranje i vidljivost putem koje će se slati obavijesti na mobilne telefone korisnika.

**Kapitalni projekt K160496**- Kotao na pelete – Radnički dom – 1.114.000 kn. Projektom je predviđena zamjena postojećeg kotla na lož ulje novim, ekološki prihvatljivijim na pelete, kao i dobava i ugradnja novog sustava za odvodnju dimnih plinova.

**Kapitalni projekt K160497 –** odmorišta D3 i D203 – nova stavka planira se u iznosu od 400.000,00 kn. Predviđa se uređenje odmorišta uz državnu cestu D3 kod Lučica i uz državnu cestu D203 kod Bakarčevog slapa. Odmorišta će se urediti sa klupama i stolovima, urbanom opremom uz uređenje okoliša.

**Kapitalni projekt K160498 -** Elektroinst. radovi **–** Park kralja Tomislava i Trg 138. brigade HV 4 – uvođenje stavke 248.000 kn - dobava i ugradnja ormara i napajanja u Selu Bake Mraz i Parku kralja Tomislava a sve prema inspekcijskom nalazu inspektora zaštite na radu i zaštite od požara.

**Kapitalni projekt K160499 –** Elektroinstalaterski radovi – Potok**-** uvođenje stavke 318.000 kndobava i ugradnja elektro opreme i zakup potrebne snage od HEP-a a za održavanje manifestacija na toj lokaciji.

Prostorno planska i projektna dokumentacija – Program 1710

**Aktivnost A170601 –** izrada projektne dokumentacije za gradnju i rekonstrukciju objekata u vlasništvu Grada i poboljšanje energetske učinkovitosti – povećanje u iznosu od 45.000,00 kn, a odnis se na izradu projektne dokumentacije za ugradnju kotla na pelete u Radnički dom, kao i projekt adaptacije stare knjižnice.

**Aktivnost A170701** – Projektna dokumentacija za infrastrukturu – povećanje u iznosu od 644.500,00 kn, a odnosi se na izradu projektne dokumentacije za izgradnju ceste u poslovnoj zoni K-1 u Delnicama koja će biti sufinancirana u iznosu od 50.000,00 kn iz proračuna PGŽ i projektnu dokumentacija za projekt Šetnja u krošnjama i vidikovac Japlenški vrh koji je prijavljen na natječaj FZOEU te se očekuje sufinanciranje u iznosu od 450.000,00 kn.

**Aktivnost A170702** – pametno poslovna zona – 1.750.000 kn. Projektom je predviđena izrade projektne dokumentacije za izgradnju nove zgrade Komunalnog poduzeća KTD Risnjak i poduzetničkog centra u Delnicama na obuhvatu površine cca. 10.000 m2. unutar K zone gospodarske namjene UPU naselja Delnice – područja poslovne namjene K1 i K2 (UPU1). Okolo zgrade i manipulativne površine postavila bi se ograda s pametnim vratima na ulasku s brojačem ulaska i izlazaka. Postavile bi se sigurnosne kamere koje bi snimale zgradu i prostor oko zgrade. Na krov bi se postavili solarni paneli. Prostor bi bio pokriven brzim besplatnim internetom za KTD Risnjak i za potrebe poduzetnika smještenih u poduzetnički centar. Okolo zgrade planirano je postavljanje pametnih klupa te punionica za eletkrične automobile.

Zaštita okoliša – Program 1910

**Projekt T190506** – sanacija odlagališta Sović Laz – povećanje u iznosu od 100.000,00 kn. Ova sredstva planiraju se u svrhu radova na sanaciji zatvorenog odlagališta otpada na lokaciji Sović Laz. Namjera je do kraja 2022. godine prijaviti projekt na natječaj za EU sredstva. Omjer sufinanciranje je sredstva EU 85%, Grad Delnice i ostale JLS vlasnici Komunalca 15 %. Obzirom da je Grad Delnice nositelj projekta ukupno predviđen iznos planiran je u proračunu s različitim izvorima financiranja.

**Aktivnost A190902** – poticajna naknada za smanjenje količine miješanog komunalnog otpada – nova stavka planira se u iznosu od 53.708,00 kn. Temeljem rješenja Fonda za zaštitu okoliša i energetsku učinkovitost u proračunu za 2022. godinu potrebno je osigurati iznos od 53.708,00 kn, a u svrhu plaćanja poticajne naknade za smanjenje količine miješanog komunalnog otpada.

Program 1105 Razvoj turizma

Povećanje u iznosu od 300.000 kn koje se odnosi na raspisivanje natječaja za bespovratna sredstva za manifestacije u turizmu te za najvažniju manifestaciju Grada Advent (povećanje sadržaja i obima manifestacije, veći broj izvođača i ponude)

Program 1106 Javni radovi

Smanjenje u iznosu od 125.000 kn s obzirom da je natječaj završen i zaposleno je 7 osoba.

**ODJEL GRADSKE UPRAVE ZA LOKALNU SAMOUPRAVU , DRUŠTVENE DJELATNOSTI I OPĆE POSLOVE**

**Pokroviteljstva i obljetnice – smanjenje za 1.000 kn**

* Dan Grada – povećanje za 15.000,00 zbog većih troškova organizacije
* Godišnje nagrade – smanjenje aktivnosti za 10.000,00 kuna – neće biti dodijeljena nagrada za životno djelo
* Pokroviteljstvo – smanjenje aktivnosti za 6.000,00 kuna.

**Predškolski odgoj – smanjenje za 11.000 kn**

* Sufinanciranje smještaja djece predškolske dobi u ustanove i prostore kojima Grad nije osnivač – umanjenje sukladno broju upisane djece i stvarnim mjesečnim troškovima
* Učešće za redovni program DV – iznos je smanjen obzirom na broj djece kojima se navedeno sufinancira.
* Financiranje prijevoza u Predškolu u DV Hlojkica – zakonska obveza osiguravanja prijevoza djece u program Predškole

**Osnovno i srednjoškolsko obrazovanje i stipendiranje učenika i studenata povećanje 209.950 kn**

* Prvo koraci u prometu – povećanje zbog većeg broja djece
* Stipendije za nadarene učenike i studente – stavka je povećana obzirom na moguće prenamijene kroz vrste stipendija.
* Osnovno i srednjoškolsko obrazovanje – planirana sredstva raspoređena su po proračunskim korisnicima drugih proračuna, a sukladno programu javnih potreba i uputi Državne revizije – OŠ I.G.Kovačića, OŠ F.K.Frankopana, OGŠ I.Tijardovića i Srednja škola Delnice.
* Sufinanciranje aktivnosti OŠ Delnice – povećanje stavke koja se odnosi na voditelje produženog boravka, financiranje drugih obrazovnih materijala za učenike od prvog do osmog razreda, sufinanciranje troškova PDV-a na rekonstrukciji škole – 275.000 kn
* Sufinanciranje aktivnosti OŠ Brod na Kupi – povećanje stavke koja se odnosi na financiranje drugih obrazovnih materijala za učenike od prvog do osmog razreda
* Sufinanciranje aktivnosti Srednje škole – sredstva javnih potreba i dodatni prijekt
* OŠG Ive Tijardovića – sredstva javnih potreba

**Promicanje kulture – smanjenje 30.500 kn**

* Javne potrebe iz područja društvenih djelatnosti – iz osnovnog programa su izdvojene ustanove, obzirom se na toj stavci trebaju nalaziti samo sredstva koja se dodjeljuju udrugama; režijski se troškovi brišu, obzirom su udruge to bile dužne prijaviti kroz programe javnih potreba.
* Uskršnji koncert – nije održan
* Koncert Valentinovo – nije održan

**Razvoj sporta i rekreacije – povećanje 60.000**

* Redovna djelatnosti sportskih udruga – povećanje sufinanciranja korištenja sportskih objekata
* Sportske stipendije - stavka je povećana obzirom na moguće prenamijene kroz vrste stipendija.

**Socijalna skrb smanjenje 1.268.600**

* Ogrjev za socijalno ugrožene – sredstva povećana obzirom na broj korisnika ZMN pri Centru za socijalnu skrb
* Socijalne stipendije - stavka je povećana obzirom na moguće prenamijene kroz vrste stipendija.
* Pomoć u kući – PGŽ povećala svoj udio u sufinanciranju
* Pomoć za troškove stanovanja – uvećano sukladno prijedlogu nove Odluke o socijalnoj skrbi na kojoj se radi
* Pomoć za hitne i povremene intervencije - uvećano sukladno prijedlogu nove Odluke o socijalnoj skrbi na kojoj se radi
* Pomoć za sufinanciranje troškova javnog prijevoza za učenika srednjih škola – brisano sukladno prijedlogu nove Odluke o socijalnoj skrbi na kojoj se radi
* Zaželi – program zapošljavanja žena – treća faza programa Zaželi prijavljena je putem Gradskog društva Crvenog križa Delnice
* Sufinanciranje dolaska specijalista iz KBC Rijeka u Dom zdravlja Delnice – povećano obzirom na potrebe
* Program za stambeno zbrinjavanje – do sada nije provedeno
* Pomoć za troškove liječenja – dodano sukladno prijedlogu nove Odluke o socijalnoj skrbi na kojoj se radi
* Pomoć u paketima za osnovne životne potrebe - dodano sukladno prijedlogu nove Odluke o socijalnoj skrbi na kojoj se radi

**Program zaštite i spašavanja – povećanje 3.000 kn** (HGSS-u odobrena sredstva kroz javne potrebe)

**Dječji vrtić Hlojkica – povećanje u iznosu od 96.825 kn**

Za prekovremene sate se planira povećanje od 28.000,00 kn (4.000,00 kn mjesečno/bruto kroz 7 mjeseci).

Možebitna razlika u plaćama, s obzirom na dosadašnje iznose bruto plaća koji mjesečno variraju od 158.000,00 kn do 168.000,00 kn. Do razlike u plaćama moglo bi doći i nastavno na čl. 51 Zakona o predškolskom odgoju i obrazovanju da osnovica od 1. svibnja 2022. godine iznosi 6.286,29 kn..

Doprinosi na zdravstveno osiguranje sukladno povećanju broju plaća moraju se povećati i doprinosi za 20.100,00 kn.

Dnevnice se povećavaju sa 2.000,00 kn na 5.000,00 kn nastavno na odlaske planirane Kurikulumom.

Sukladno potrebama poslovanja češći su odlasci izvan Delnica, stoga dolazi do povećanja sa 5.000,00 kn na 7.000,00 kn.

Naknada za prijevoz s posla i na posao je povećanje u iznosu od 17.000, 00 kn. Uslijed poskupljenja autobusnih karata što je mjesečno poskupljenje po djelatniku cca 300, 00 kn.

Stručni ispiti:

Psihologinja Ivona Topić Rački – 1.558,93 kn

Odgojiteljica Karla Kudlik – 1.558,93

Ukupno za stručne ispite 3.200,00 kn, a razlika koju potražujemo je 200,00 kn.

Materijal za čišćenje smanjili smo s obzirom na dosadašnju potrošnju u iznosu od 15.000,00 kn.

Materijal za higijenske potrebe i njegu: prateći dosadašnju potrošnju ovu poziciju smanjujemo za 10.000,00 kn

Ostali materijal za potrebe redovnog poslovanja: smanjujemo za 5.000,00 kn.

Do povećanja dolazi zbog razlike u troškovima radne obuće te se sada po radniku dodjeljuje 400,00 kn (obuća) + 600,00 kn (odjeća). Ukupno 1.000, 00 kn po radniku. Za 26 radnika to iznosi 26.000,00 kn. Razlika potraživanja je 2.600,00 kn.

Ostali materijal za proizvodnju energije (peleti) smanjujemo za 6.000,00 kn

Ugovor o djelu za mentora koji prati stručnu suradnicu psihologinju tijekom pripravništva iznositi će 4.650,00 kn što je razlika 2.650,00 kn koju potražujemo.

Ostali materijal za tekuće održavanje objekata smanjujemo za 5.000,00 kn

Usluge softvera smanjujemo za 1.436,61 kn.

Sitan inventar umanjujemo za 5.000,00 kn.

Poštarina se smanjuje za 1.000,00 kn.

Povećanje 2.000,00 kn za laboratorijske usluge.

Umjesto Olimpijade za koju u 2022. godinu nemamo troškova jer i dalje ide online imamo povećanje u ovoj poziciji u iznosu od 20.000,00 kn koja će biti utrošena na edukaciju svih odgojitelja DV „Hlojkica“ koja će se provoditi u suradnji sa Učiteljskim fakultetom Sveučilišta u Rijeci, Centra za istraživanje djetinjstva pod naslovom: *Integrirano učenje uz pokret u neposrednom odgojno – obrazovnom radu* koja će započeti u listopadu 2022. godine.

**Gradska knjižnica Janet Majnarich – povećanje u iznosu od 25.777,15 kn**

- povećanje planiranih prihoda zbog stvarnih troškova:

- **računalnih usluga** (prate poskupljenje) – s planiranih 5.600 na 6.000 kn

- **električne energije** (potrebna redukcija rasvjetnih tijela) - s planiranih 7.000 na 10.000 kn

- održavanja **književnih manifestacija** (3 izložbe fotografija: ekologija- projekt sa Srednjom školom Delnice, Processus montanus- obilježavanje (rođen)Dana Gorskoga kotara i izložba starih fotografija Grada Delnica uz Dan Grada) – s planiranih 2.000 na 6.000 kn

- **ostalih usluga tekućeg i investicijskog održavanja –** s planiranih 7.000 na 16.000kn (nisu svi potencijalni troškovi bili planirani Financijskim planom za 2022.), jer:

- je došlo do nepredvidivog troška (2.500 kn = ponovno aktiviranje vatrodojave koja nije

bila u funkciji - montiran je komunikator koji je bio po projektu i to je prošlo na

tehničkom prijemu, a da bi bio kompatibilan sa dojavnim centrom koji se nalazi u JVP

Delnice, morao se montirati IP GSM komunikator);

* je bilo potrebno učiniti servis peći zbog problema s funkcijom (2.812,50 kn):
* se u međuvremenu promijenio zakon - kao u slučaju obavezne vatrodojave – ugovor s JVP - 250 kn mjesečno i ugovor sa serviserom vatrodojavnog sustava (cca 3.000 kn), koji još nismo sklopili zbog nedostatka sredstava.

Uz ove spomenute, izvanredne, redovni mjesečni / godišnji troškovi na ovoj poziciji su i:

* čišćenje dimnjaka,
* atest dimnjaka,
* izmjena filtera za fenkojlere,
* ugovor *Indikator* (zaštita na radu).

Povećanje prihoda s 144.371 na **160.771** kn (+ 16.400 kn).

* 1. **PRIHODI ZA FINANCIRANJE RASHODA ZA ZAPOSLENE** (**450.132**) – iznos povećan za 1.800 kn (dar u naravi 600 x 3)

**Sveukupno povećanje planiranih prihoda za financiranje materijalnih rashoda iz proračuna (izvor financiranja: Osnivač-Grad Delnice) 18.200 kn.**

**2. IZVOR FINANCIRANJA: PRIMORSKO - GORANSKA ŽUPANIJA (TEKUĆE POMOĆI IZ PRORAČUNA KOJI NAM NIJE NADLEŽAN)**

- povećanje sa 6.500 kn na **11.000** kn:

Na natječaju (*Javne potrebe u kulturi*) kandidirali smo projekt ***Dodir riječi*** (gostovanja književnika), za čiju smo realizaciju dobili **6.000** kn troškova (autorski honorari, grafičke i tiskarske usluge) i projekt ***Lektira na sto načina*** (Srednja škola Delnice i Kotar teatar) za čiju smo realizaciju dobili **5.000** kn (autorski honorari, najam kostima) - sveukupno 11.000 kn.

**3.IZVOR FINANCIRANJA: PRIHODI ZA POSEBNE NAMJENE (vlastiti**

**prihodi** od članarina i zakasnina te naknada za štete- izgubljenu i uništenu građu) – bez promjena rebalansom.

Ostali izdatci- materijalni rashodi za redovnu djelatnost, podmirivat će se iz **prihoda za posebne namjene** (od naplate članarina i zakasnina te naknada za štete), od kojih smo planirali prihod od **34.000 kn.**

Od ovog prihoda- za posebne namjene, planiramo rashode za:

* usluge telefona/interneta
* stručna usavršavanja djelatnica
* premije osiguranja zaposlenih i obvezne zdravstvene preglede
* uredski materijal
* materijal, dijelove i usluge za tekuće i investicijsko održavanje
* materijal i sredstva za čišćenje i održavanje
* usluge promidžbe i informiranja (radio- pretplata, održavanje web stranice)
* grafičke/tiskarske usluge i usluge uvezivanja periodike (koja se trajno čuva) i oštećenih knjiga
* usluge platnog prometa i poštarinu, kao i intelektualne usluge
* knjige
* nabavu zaštitnih folija za knjige i članske iskaznice korisnika
* nabavu sitnog inventara i namještaja (polica, držača knjiga i stalaka za knjige)
* računalnu opremu i
* POSEBNE PROGRAME: *Kreativne radionice*, *Pričaonice priča, programe za prvaše, radionice za građanstvo…*

**4. DONACIJA**

U lipnju 2016.g. plan prihoda Knjižnice povećao se donacijom korisnika- dio neutrošenog prihoda prenio se i u 2022.g., za koju se, prilikom izrade ovog REBALANSA, planirao i rashod u iznosu od njenoga ostatka neutrošenih **43.077,15 kn**, za: materijal i dijelove za tekuće i investicijsko održavanje, kupnju uredskog namještaja i uredske opreme, računalnu opremu, reprezentaciju i grafičke i tiskarske usluge.

**5.KAPITALNE POMOĆI IZ DRŽAVNOG PRORAČUNA**

Ministarstvo kulture i medija (**55.000** kn) –ni ovim, 1. rebalansom ništa se ne mijenja: knjige 50.000, tisak 5.000 kn.

**Javna vatrogasna postojba Delnice – povećanje u iznosu od 25.399,52 kn**

-Laboratorijske usluge povećanje oko troškova testiranja na COVID19 u iznosu 2.950,00

-Ostale komunalne usluge povećanje troškova najma čistačice u iznosu 5.600,00

-Motorni benzin i diesel gorivo ( na sugestiju djelatnica porezne uprave) 13.700,00

-Motorni benzin i diesel gorivo -tekuće pomoći iz proračuna a tiču se troškova u Petrinji, 6.300,00

Povećali su se troškovi osiguranja za 4.500,00 kn 'Osiguranje od odgovornosti',

te oprema za 3.000,00 kn,

A smanjili su se iznosi za radnu odjeću i ostale nespomenute rashode poslovanja